Mæling jarðskauta er ekki auðvelt verkefni þar sem jarðvegur , jarðskaut og aðstæður eru ákaflega breytilegar . Jarðskautin eru mismunandi , allt frá nokkrum tugum metra í tug kílómetra og því þarf að nota mismunandi mæliaðferðir eftir gerð þeirra . Tilgangur jarðskauta er að tryggja virkni varnarbúnaðar og að koma bilunarstraumum rétta leið þannig að snertispenna leiðandi hluta nálægt bilunarstað verði aldrei yfir leyfilegum hættumörkum . Í raun er viðnám jarðskauta útfrá öryggissjónarmiðum ekki aðalatriðið svo lengi sem snertispenna er innan hættumarka . Mannvirkjastofnun , í samstarfi við sérfræðinga og ýmsa hagsmunaaðila , hefur útbúið verklýsingu og og stuðningsskjöl sem eru leiðbeinandi um hönnun / útreikninga , mælingar og eftirlits með jarðskautum , til að tryggja að fyllsta öryggis sé gætt og snerti - og skrefspennur séu innan hættumarka . Þessar leiðbeiningar eru settar fram til að auðvelda eftirfylgni og skýra aðferðafræði í samræmi við ÍST EN 50522 : 2010 , Jarðtenging háspennuvirkja fyrir riðspennu yfir 1 kV .